text: Ejendomsmægler udsat for røveri
  03 juli 2015 kl. 17.55
  Ejendomsmægler i Vejle blev udsat for røveri ved højlys dag. En 32-årig mand blev opdaget under indbrud - og sagen blev til røveri, fordi han truede sig til at få udleveret forskellige effekter.
  - Manden var desperat. Han blev anholdt senere på baggrund af signalementet og den blå knallert, som han stak af på, siger vagtchef Henrik Dam, Sydøstjyllands Politi, til TV SYD.
  Manden kom ind gennem et vindue til EDCs boligbutik på Nørretorv i Vejle. Det skete kl. 13.38.
  Han fik udleveret forskellige effekter fra forretningen. Han blev anholdt halvanden time senere.
  - Vi er ikke færdige med afhøre ham endnu. Men jeg formoder, at han bliver fremstillet i grundlovsforhør lørdag, siger vagtchefen.
  